Document ID: /roh_data/filtered/Bilingualer_Corpus_interleaved-it-rm.jsonl.gz/663

This is a text translated from Italian to Rumantsch Grischun.
Introduzione della libera circolazione delle persone nel Cantone dei Grigioni - Lo statuto stagionale viene abolito

Con gli Accordi bilaterali entra in vigore il 1° giugno 2002 anche l'Accordo sulla libera circolazione delle persone. Questa introduzione comporta l'abolizione del contestato statuto di stagionale. Per l'economia grigione basata sul turismo, che ha bisogno ogni anno di circa 22'000 permessi per rapporti di lavoro limitati nel tempo, le innovazioni hanno grandi conseguenze.

L'Accordo sulla libera circolazione delle persone verrà introdotto a tappe. Nei primi due vale la cosiddetta priorità indigeni; ciò significa che i datori di lavoro devono concentrare i loro sforzi di reclutamento principalmente sul mercato svizzero del lavoro e collaborare con i centri regionali di collocamento (CRC). Come finora, tutta la manodopera straniera deve essere impiegata alle medesime condizioni salariali e lavorative di quella svizzera. L'osservanza di questo principio viene verificata sulla scorta dei contratti di lavoro che devono essere presentati. Durante i primi cinque anni l'ammis-sione di manodopera dell'UE/AELS rimane contingentata, vale a dire che persistono limitazioni numeriche delle singole categorie di permesso.

Parificazione del trattamento dei cittadini dell'UE/AELS

L'Accordo menzionato è dominato dal principio della parificazione di trattamento. I cittadini provenienti dall'area dell'UE/AELS nonché quelli svizzeri dovranno essere trattati alla pari sui mercati del lavoro di tutti gli Stati firmatari dell'Accordo. Contrariamente all'attuale regolamentazione i cittadini menzionati avranno d'ora innanzi la possibilità di cambiare liberamente il proprio posto di lavoro e domicilio in tutta la Svizzera e di congiungersi ai propri familiari in base a premesse semplificate. I frontalieri non saranno più costretti ad abbandonare il nostro Paese ogni giorno, ma avranno la possibilità di notificarsi come dimoranti infrasettimanali.

Nuova e più favorevole procedura per l'ottenimento del permesso

In vista dell'introduzione della libera circolazione delle persone nel Cantone dei Grigioni la procedura per l'ottenimento del permesso per la manodopera straniera proveniente dal-l'area dell'UE/AELS viene fortemente semplificata. Al posto dell'attuale procedura la manodopera proveniente dagli Stati dell'UE/AELS avrà d'ora innanzi la possibilità di entrare direttamente in Svizzera senza doversi sottoporre prima alla procedura di ammissione. In occasione della notifica presso il comune viene consegnato il modulo di domanda unitamente al contratto di lavoro. Dopo la notifica si può iniziare subito a lavorare.

Nuovi tipi permesso

Lo statuto di stagionale verrà sostituito da un nuovo permesso di dimora per dimoranti temporanei CE, che può essere rilasciato per un'attività lucrativa di 364 giorni al massimo. Questa categoria di permesso è contingentata. Sul piano svizzero sono disponibili 115'500 unità di contingente. Per rapporti di lavoro e di dimora più lunghi viene rilasciato il cosiddetto permesso di dimora CE. Di questo tipo di permesso vi sono a disposizione a livello svizzero 15'000 unità.

L'Accordo sulla libera circolazione consente per il resto anche un'attività lucrativa indipendente per i cittadini dell'UE/AELS.

Più nessun contingente assicurato

I cittadini dell'UE/AELS che dispongono di un contratto di lavoro nel nostro Paese, hanno diritto al rilascio del permesso richiesto. Ciò comporta che i contingenti cantonali non possono più essere garantiti in modo vincolante e che i cantoni a loro volta non possono più garantire i contingenti d'esercizio finora assicurati. I permessi di dimora per dimoranti temporanei con una durata massima di quattro mesi non gravano sul contingente, fatto questo che mitiga la situazione dei contingenti per le zone a regime stagionale.

Dopo un periodo transitorio di due anni non sarà più necessario inviare contratti di lavoro. L'osservanza delle condizioni salariali e lavorative in uso localmente e professionalmente verrà controllata nelle aziende e sui cantieri.

Ampio programma d'istruzione per i datori di lavoro e per i controlli abitanti

Affinché i datori di lavoro possano approfittare il più possibile delle agevolazioni dell'Accordo in parola, il prossimo mese di giugno sono previste numerose manifestazioni d'istruzione ed informazione.

Organo: Dipartimento dell'interno e dell'economia publica

Fonte: it Ufficio per industria, arti, mestieri e lavoro

Data: 16.05.2002

Introducziun da la libra circulaziun da persunas en il chantun Grischun - Statut dals stagiunaris vegn abolì

Cun ils contracts bilaterals va en vigur il 1. da zercladur 2002 er la cunvegna davart la libra circulaziun da persunas. La consequenza da l'introducziun da la libra circulaziun da persunas è ch'i vegn abolì il dispitaivel statut dals stagiunaris. Per l'economia turistica dal chantun Grischun che dovra mintg'onn ca. 22'000 permissiuns per contracts da lavur temporars han las innovaziuns grondas consequenzas.

La cunvegna davart la libra circulaziun da persunas vegn introducida pass per pass. Durant ils emprims dus onns vala l'uschenumnà avantatg per indigens, q.v.d. las patrunas ed ils patruns ston concentrar lur stentas per recrutar persunal primarmain sin il martgà da lavur svizzer e collavurar cun ils centers regiunals d'intermediaziun da lavur (CRIL). Sco fin ussa ston tut las lavurantas ed ils lavurants esters vegnir engaschads per las medemas cundiziuns da lavur e da paja sco las lavurantas ed ils lavurants svizzers. Per ch'ins possia controllar che quest princip vegnia resguardà ston ils contracts da lavur vegnir inoltrads. Durant ils emprims tschintg onns è contingentada la permissiun da lavurantas e lavurants da l'UE/AECL, q.v.d. i dat vinavant restricziuns numericas da las singulas categorias.

Tractament egual dals burgais dals stadis da l'UE/AECL

La cunvegna davart la libra circulaziun da persunas vegn dominada dal princip dal tractament egual. Burgais dal territori da l'UE/AECL e burgais svizzers duain vegnir tractads egualmain sin ils martgads da lavur da tut ils stadis contractuals. Cuntrari al reglament actual han burgais dals stadis da l'UE/AECL lura la pussaivladad da midar lur plazza da lavur e lur lieu da domicil libramain entaifer l'entira Svizra. Las cundiziuns per laschar arrivar successivamain lur famiglias èn levgiadas.

Cunfinaris na ston betg pli bandunar la Svizra mintga di. Els han la pussaivladad da s'annunziar sco dimorants durant l'emna.

Ina procedura da permissiun nova e pli favuraivla

Considerond l'introducziun da la libra circulaziun da persunas daventa la procedura da permissiuns per lavurantas e lavurants esters che derivan dal spazi da l'UE/AECL bler pli simpla en il chantun Grischun. Empè da la procedura da permissiun actuala han lavurantas e lavurants esters dals stadis da l'UE/AECL uss la pussaivladad da pudair vegnir directamain en Svizra senza procedura d'admissiun. Cun l'annunzia tar la vischnanca vegn consegnà il formular da dumonda ensemen cun il contract da lavur. Suenter l'annunzia pon ils requirents immediat cumenzar a lavurar.

Novs geners da permissiuns

Il statut dals stagiunaris vegn remplazzà dad ina nova permissiun curta da dimora UE che po vegnir concedida per in'occupaziun da maximal 364 dis. Questa categoria da permissiun è contingentada. Per tut la Svizra stattan a disposiziun 115'500 unitads da contingent. Per relaziuns da lavur e dimora pli lungas vegn concedida l'uschenumnada permissiun da dimora UE. Da quest gener da permissiuns stattan a disposiziun en Svizra 15'000 unitads.

La cunvegna da la libra circulaziun da persunas permetta dal rest suenter sia introducziun a burgais da l'UE/AECL da lavurar er independentamain.

Nagins contingents garantids pli

Burgais da l'UE/AECL che han in contract da lavur en noss pajais han il dretg da survegnir la permissiun dumandada. Quai ha per consequenza ch'ils contingents chantunals na pon betg pli vegnir garantids e ch'ils chantuns na pon er betg pli garantir ils contingents dals manaschis sco fin ussa. Permissiuns curtas da dimora cun ina durada da dimora da max. 4 mais na vegnan betg adossadas al contingent. Quai neutralisescha la situaziun da contingent per ils territoris da stagiun.

Suenter in temp transitori da dus onns na ston ils contracts da lavur betg pli vegnir inoltrads. Che las cundiziuns da paja e da lavur tenor il lieu e la professiun vegnian resguardadas controlleschan las mesiras accumpagnantas en ils manaschis e sin ils plazs da construcziun al lieu.

Program da scolaziun cumplessiv per ils patruns e per il persunal da las controllas d'abitants

Per che las patrunas ed ils patruns possian profitar optimalmain da las simplifica- ziuns da la cunvegna davart la libra circulaziun da persunas èn previsas il zercladur 2002 numerusas occurrenzas da scolaziun e d'infurmaziun.

Gremi: Departament da l'intern e da l'economia publica

Funtauna: rg Uffizi per industria, mastregn e lavur

Data: 16.05.2002